من بیر سؤزو اون دؤنه دئمکدن ده چکینمیرم. اودا بودور کی بیر شئعر یا یازی نین اوچ اؤزه للیگی اولمالیدیر: دیل، دوشونجه و دویغو. شاعیر دیلینی دوزگون تانیمالی و دوزگون ایشه آپارمالیدیر؛ بلکه بیر آددیم دا ایره لی آپارماغی اوندان گؤزله نیلیر. او، دیلینه بیر زادلار آرتیرمالیدیر. اونو زنگینلشدیرمه لیدیر؛ یوخسا شاعیرلیگینده خدمت ائده بیلمه دیگینی اعتراف ائتمه لیدیر.
ایکینجیسی، دوشونجه لی اولماسی دیر. شاعیر اوخوماق، مطالعه و دوشونمک اهلی اولمالیدیر. خالقدان یوخاری بیر سطحده دوشونوب بیلمه لیدیر. شاعیر، تکجه سؤزجوکلرله اویناماق و باشی قاتماقلا کئچینه بیلمز. او، اؤز معلوماتینی یوکسلدیب، یوخاری چکمه لیدیر. بو یئره چاتماق اوچون چوخ زادلاری بیلمه لیدیر: معلومات قازانمالی، کیتاب اوخومالی، فلسفه نی دوشونمه لی، توپلومو تانیمالی، تاریخی بیلمه لیدیر. هر بیلیمدن آزاجیق اولورسا دا بیلمه لیدیر. شاعیر زمانه نین ان بیلگینی اولورسا داها گؤزه ل.
اوچونجو ایستک هر بیر شاعیردن، اونون دویغو ایله دوشونجه سینی اوخوجولارینا چاتدیرماغیدیر. شاعیرین بو استعدادی و هنری اولمالیدیر کی سؤزلری و دوشونجه لری ائله گؤزه ل دوزسون کی بیر دویغو و هیجان اوخوجودا اویادا بیلسین. اینجه صنعت، اؤزه للیکله ادبیات وشئعر، اوخوجولارینی دویغولاندیراراق حرکته گتیریر. اونلاری یؤننلدیر. کولتورلری نین زنگینلشمه سینه، دوشونجه نین میدان آلماسینا، دیلین و ابزارین یئر آلدیغینا یاردیمچی اولور. آنجاق هر شاعیر بو اوچ عنصردن، بیرینده گوجلو، بیرینده گوجسوز و بیرینده اورتام حاللی دیر. بونلارین برآیندی نئجه ائتکیلی اولدوغو شاعیری اوجالدیر و یا کیچیلدیر.
بورادا بیر کلاسیک شاعیری – عینی حالدا یئتی لیکلر گتیره ن شاعیری تانییاجاغیق. بو شاعیر، “یحیی کمال” دیر. ۲۰جی یوزایلین ایلک ایللرینده یازیب – یارادان و تورک شئعرینی مودئرنیزمه ساری یؤنلدن بیر شاعیردیر. اونون شئعرلری هر عنصردن آرتیق روان و آخیجی دیر. سؤزجوکلری همان کلاسیک سؤزجوکلر اولورسا دا ، سؤیله می باشقادیر. دوشونجه باشقادیر، یاراتدیغی هیجان دا باشقادیر.
یحیی کمال کلاسیک فورمالاردا شئعر سؤیله سه ده، اونون مضمونلاری یئنی دیر، دیلی و بیانی یئنی دیر و هامیدان آرتیق دوشونجه سی و سوندوغو هیجان دا یئنی دیر. اونون “سلیمانیه ده بایرام صاباحی” شئعرینی اوخودوقدا بیر هیجان دویوروق :
آرتاراق کؤنلومون آیدینلیغی هر ثانیه ده
بیر محـــبتلی صاباح اولدو سلیمــانیه ده
کندی گؤی قوببه میز آلتیندا بو بایرام ســـاهاتی
دوققوز عصرینده بوتون خالقی، بوتون مملکتی
یــــئر یئر اکـــــسیتیور مــــاویله شن منـــظردن
قالخیور توزلو زامان پرده سی هر آن آرادان…
بو شئعر اوزون اولورسا دا نئچه دؤنه اوخوماغینا ده یه ر. اونون گؤزه للیگینی میللتین وارلیق و مصراعی اوزه رینه اوتورموش بیر شاعیرین بیر بایرام صاباحی معبدده وحدته اولاشماسینی دیله گتیریر. شئعرین بیر اؤنجه لیگی وار و شاعیرین دویغو و دوشونجه دونیاسینی اولوشدوران مادی و معنوی میراثین ایشیغیندا ، اؤنجه سلیمانیه مچیدینده یاشایانلارلا اؤلولرین بیرلشدیگی بیر وحدت – بیرلیک حالینی ترنم ائدیر. بونا گؤره شاعیر بیربایرام، صوبح نامازینی قیلماق اوچون سلیمانیه مچیدینه گئتمیشدیر و نهایت سؤزو اوزاتمادان – تاریخسل دوشونجه لریله ، وطن و شهیدلرین مقامینی اوزون بیر منظومه ده ایشلتمیشدیر کی بو شئعر بوگون ده یاشاییر و تورک شئعری نین مودئرنیزمه یوکسلمه ده رولونو داهییانلار آزدیرلار.
شاعیرین ایکینجی مودئرنیته یه یاخینلاشان شئعری، “آچیق دنیز” شئعری دیر :
بالــــکان شهرلرینــــــــده کئچرکن چوجوغـــلوغوم
هر لحظه بیر آلوو گیبی حصر ائتدی دویدوغوم. . .
م. کریمی
اولین نفری باشید که نظر میدهید!
برای عضویت در خبرنامه پیامکی، اطلاعات خود را وارد کنید
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ara_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab pes_Arab prs_Arab pes_Arab